**ЧАСТИЧНА ОЦЕНКА НА ВЪЗДЕЙСТВИЕТО**

**Институция:**

**ОБЩИНА КАРЛОВО**

**Нормативен акт:** Наредба за изменение и допълнение на Наредбата за определянето и администрирането на местните такси и цени на услуги на територията на Община Карлово

**Контакт за въпроси: Дата: 07.03.2024 г.**

**Стефан Стефанов тел. ……………..**

**e-mail: ..................@abv.bg**

**І. Дефиниране на проблема:**

1. Необходимостта за изменение, произтича от промяна на законови норми от по-висока степен, както и във връзка с новоприети нормативни документи, Предложения за изменение, са свързани с необходимостта от възстановяване на разходите на Община Карлово по предоставянето на определени административни услуги, също така и във връзка с увеличението на минималната работна заплата, размера на инфлацията / положителния индекс на потребителските цени/ за предходната година отчетена по официални данни на Националния статистически институт /НСИ/.

2. Следваща причина налагаща изменение в подзаконовия нормативен акт е свързана със създаването на нови туристически услуги, повишаване на тяхната устойчивост и развитие.

3. На територията на община Карлово има находища на минерални води, които се предоставят за ползване на юридически лица. Към настоящия момент има действаща тарифа приета от Общински съвет Карлово, която не е актуализирана през последните години и не отговаря на повишените разходи и необходимия финансов ресурс свързани с вменените задължения на Община Карлово свързани с минералните води на територията й.

**ІІ. Цели:**

Целта на приемане на настоящите промени е необходимостта от привеждане на Наредба за определянето и администрирането на местните такси и цени на услуги на територията на Община Карлово в съответствие с нормативни актове от по-висша степен, както и с новоприети такива, въвеждане на нови цени на услуги, продиктувани от изменение на действаща нормативна уредба. Постигане на принципа на справедливост при определяне на някои видове цени на услуги и оптимизиране на административния процес по предоставяне.

**ІІІ. Идентифициране на заинтересованите страни:**

**Преки заинтересовани страни**

1. Администрация на Община Карлово и контролните ѝ звена;
2. Ползвателите на съответните услуги - физически и юридически лица на територията на община Карлово.

**ІV. Варианти на действие*:***

При този нормативен акт вариантите на действие са само два - Вариант 1 „Без намеса” и Вариант 2 „Приемане на наредбата”. Всякакъв друг междинен вариант би бил неизпълнение на нормативни актове от по-високо ниво.

**Вариант за действие 1 „Без намеса”:**

* Вариант за действие №1 „Без действие и неприемане на изменение и допълнение на посочената наредба”. Предвижда несъответствие на подзаконовите нормативни актове. Непокриване на разходите на общината по предоставяне на услуги и създаване на условия за разширяване на предлаганите на такива, както и повишаване на тяхното качество, чрез постигане на по-голяма справедливост при определяне заплащането на таксите.

**Вариант за действие 2 „Приемане на наредбата”:**

* Привеждане на Наредба за определянето и администрирането на местните такси и цени на услуги на територията на Община Карлово в съответствие с нормативни актове от по-висша степен, с цел създаване на условия за разширяване на предлаганите услуги и повишаване на тяхното качество.
* Община Карлово няма да има допълнителни разходи при изменение и допълнение на действащата наредба, но ползвателите на услуги ще заплащат размери съобразени с разходите по реалното предоставяне и цена на услугите, като разликата между реалните разходи по предоставяне на услугите и размера на таксата е в полза на общинските приходи.

**V. Разходи:**

Не се изисква финансови средства за прилагането на измененията.

**VІ. Ползи:**

Прецизиране на нормативната уредба с местно значение.

**VІІ. Потенциални рискове:** Не са идентифицирани конкретни рискове при реализирането на Вариант 2 „Приемане на наредбата”.

**VІІІ. Административната тежест:**

* Ще се повиши
* Ще се намали
* Няма ефект

**ІХ. Въздействие върху микро, малки и средни предприятия (МСП):**

* Актът засяга пряко МСП
* Актът не засяга МСП
* Няма ефект

**Х. Проектът на нормативен акт изисква цялостна оценка на въздействието:**

□ Да

Не

**ХІ. Обществени консултации:**

Най - важните въпроси за обществената консултация са:

В1.: Ясни ли са предложените разпоредби?

В2.: Подходящо ли е нивото на детайлизация за нормативен акт?

В3.: Други предложения и коментари извън зададените в документа теми?

Проектът на наредбата ще бъде публикуван в интернет за обществени консултации за 30 дни на официалната страница на Община Карлово, раздел – Проекти на нормативни актове.

Ще бъдат поискани становища от преките заинтересовани страни.

Проектът на наредбата е представен на заинтересованите страни.

Справката за отразените становища след обществените консултации ще бъде публикувана на официалната страница на Община Карлово.

**12. Подпис на отговорното лице:**

Тази оценка на въздействието аргументирано представя вероятните ефекти от предложеното действие.

Име и длъжност:

Стефан Стефанов – Секретар на Община Карлово

Дата: 07.03.2024 г.